11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 381 της 14/25 Μαΐου 1965 (ΦΕΚ Α΄ 90) Περί κανονισμού ωρών εργασίας του προσωπικού των αστικών λεωφορείων αυτοκινήτων εις α υφίσταται διπλή φυλακή και τροποποιήσεως του υπ’ αριθ. 385/1964 Β.Δ/τος. Άρθρ.1-8.(Κατηργήθησαν δια το προσωπικόν κινήσεως δια του άρθρ. 8 Π.Δ. 288/1976, κατωτ. αριθ. 18. Το υπαλληλικόν προσωπικόν ήδη διέπεται υπό του Β.Δ. 174/1968, κατωτ. αριθ. 12). Άρθρ.9.-1.Υπέρβασις των ανωτάτων χρονικών ορίων εργασίας, ως ταύτα ορίζονται εν άρθρ. 3 και 4 του παρόντος, επιτρέπεται: α)Εις πάσαν περίπτωσιν ανωτέρας βίας, ήτοι: Συγκρούσεως, πλημμύρας, συρροής επιβατών. β)Προς οργάνωσιν μέτρων σωτηρίας. γ)Εις πάσαν περίπτωσιν επιστρατεύσεως ή οσάκις παρίσταται ανάγκη στρατιωτικών μεταφορών δια λεωφορείων αυτοκινήτων. δ)Εις πάσαν ετέραν εξαιρετικήν περίπτωσιν, ανωτέρας βίας. 2.Εν τη περιπτώσει ταύτη οφείλει ο Πρόεδρος του ΚΤΕΛ, ο Διευθύνων Σύμβουλος Εταιρείας η Οργανισμού δι’ άπαν εν γένει το προσωπικόν αυτού ν’ αναγγείλη το βραδύτερον την επομένην την υπέρβασιν εις την Επιθεώρησιν Εργασίας ή κατά περίπτωσιν την οικείαν Αστυνομικήν Αρχήν. Άρθρ.10.-Οι Πρόεδροι των ΚΤΕΛ, ή ο Διευθύνων Σύμβουλος Εταιρείας ή Οργανισμού δεν επιτρέπεται ν’ απασχολήσουν κατά την αυτήν ημέραν εργασίας προσωπικόν κινήσεως εργασθέν εις έτερον εργοδότην επί οκτάωρον. Δύνανται μόνον ν’ απασχολήσουν προσωπικόν κινήσεως εργασθέν κατά την αυτήν ημέραν παρ’ άλλοις εργοδόταις ολιγωτέρας των 8 ωρών αλλά μόνον δια τον χρόνον τον απαιτούμενον προς συμπλήρωσιν το πολύ 9ώρου ημερησίας εργασίας. Άρθρ.11.-Η παράλειψις θεωρήσεως πίνακος ή του Ημερησίου Δελτίου Δρομολογίων ως και η μη αναγραφή εν αυτοίς των οριζομένων στοιχείων, η μη ανάρτησις του πίνακος ή και πάσα εν γένει παράβασις των διατάξεων του παρόντος συνεπάγεται την επιβολήν των διοικητικών και ποινικών κυρώσεων των προβλεπομένων υπό του Νόμ. 2195/1920 και του άρθρ. 1 του Νόμ. 2943 της 21 Ιουν. 1922, τας τοιαύτας του άρθρ. 33 του Νόμ. 2119/1952 και του άρθρ. 1 του Νόμ. 3216/1955 ως και των λοιπών ισχυουσών σχετικών διατάξεων. Υπεύθυνος δια την τήρησιν του παρόντος Κανονισμού τυγχάνει ο εκάστοτε Πρόεδρος του ΚΤΕΛ ή ο Διευθύνων Σύμβουλος Εταιρείας ή Οργανισμού. Ο παρών Κανονισμός υπ’ ευθύνη του εκάστοτε Προέδρου του ΚΤΕΛ δέον όπως αναρτηθή εις εμφανή και προσιτά δια τους εργαζομένους σημεία εις τους τόπους της εργασίας. Πάσα διάταξις αντικειμένη εις τον παρόντα Κανονισμόν καταργείται. Η ισχύς του δια του παρόντος εγκρινομένου Κανονισμού άρχεται δέκα πέντε ημέρας από της δημοσιεύσεώς του εις την Εφημερίδα της Κυβερνήσεως. 